Tubime për reforma në imigracion
Imigrantë amerikanë dhe aktivistë protestojnë kundër presidentit të zgjedhur Trump
Vetëm disa ditë para inaugurimit të presidentit të 45-të të Shteteve të Bashkuara Donald Trump, në më shumë se 65 qytete të Amerikës janë mbajtur demonstrata në mbështetje të imigrantëve dhe të drejtave të pakicave. Korrespondentja e Zërit të Amerikës për emigracionin Aline Barros njofton rreth një tubimi në një kishë historike në Uashington, e famshme për historinë e saj në lidhje me të drejtat civile. Kisha historike African Methodist Episcopalian është prapë e mbushur plot. Kësaj rradhe, për t’i bërë thirrje presidentit të zgjedhur Donald Trump të mos të mbështesë disa nga politikat e ashpra që ai përmendi gjatë fushatës. Përkrahësit e emigrantëve kanë organizuar tubime, për t’i bërë thirrje presidentit të zgjedhur të mos të ndërmarrë dëbime masive dhe të mbështesë programin DACA, i cili deri tani ka parandaluar dëbimin e më shumë se 700 mijë emigrantëve pa dokumenta të ardhur në Shtetet e Bashkuara para moshës 16 vjeçare. shprehet aktivisti Gustavo Torres. Tubimet për imigracionin filluan të shtunën gjatë një fundjave domethënëse – dy ditë para festës amerikane kur vendi përkujton Dr. Martin Luther King Jr. dhe punën e tij të palodhur për promovimin e të drejtave civile në vitet ’50 dhe ’60 dhe për t’i dhënë fund racizmit. Më shumë se 2,500 njerëz u mblodhën në kishë për të nderuar Dr. King-un dhe për të shprehur qëllimin e tyre për t’i rezistuar politikave të zotit Trump që ata kundërshtojnë. tha Maria Gomes, shtetase amerikane. tha Tina Kesawong, e cila ka 36 vjet që jeton në Shtetet e Bashkuara. Gjatë fushatës, zoti Trump u zotua se do t’i jepte fund programit DACA, se do të ndërtonte një mur në kufirin me Meksikën dhe se do të dëbonte rreth 2-3 milionë njerëz që jetojnë në këtë vend pa dokumente – sepse, sipas atij, ata janë kriminelë. Ai tha se programi DACA që ndihmon fëmijët e emigrantëve është jokushtetues. thotë Teddy, shtetas amerikan. thotë Ambar Pinto, imigrante pa dokumenta. Ajo përfitoi nga programi DACA, por ende ka frikë se do të dëbohet. Pinto thotë se vëllai i saj i madh kualifikohet për lehtësim të procesit së emigracionit, por nuk ka aplikuar nga frika. shtoi Ambar. Pakicat, emigrantët dhe politikanët që i mbështesin ata thanë se do të vazhdojnë të luftojnë për të drejtat e tyre dhe se do të qëndrojnë të bashkuar.